**קול קורא למשרת מנהל/ת נוער תלם**

לתנועה הרפורמית – יהדות מתקדמת בישראל (ע"ר) דרוש/ה מנהל/ת נוער תלם לתפקיד חינוכי מרתק ומאתגר. התפקיד כולל אחריות על הובלה, פיתוח והרחבה ניכרת של תנועת הנוער וכן ניהול מטה תנועת הנוער והצוות שלה, הובלת תכנית פעילות שנתית ועוד.

**תחומי אחריות:**

* הובלת נוער תלם - נוער התנועה הרפורמית בישראל – מעגל בתנועת הנוער העובד והלומד.
* שותפות בצוות הניהול הבכיר של התנועה הרפורמית בישראל.
* ניהול צוות תנועת הנוער, הכולל צוות מטה וצוות רכזי/ות סניפים. כולל איתור, מיון, חניכה וליווי רכזי סניפי תנועת הנוער והשכבה הבוגרת.
* גיבוש, פיתוח והובלת חזון התנועה, תכנית הפעילות השנתית והרב שנתית של תנועת הנוער.
* אחריות על התכנון וההוצאה לפועל של כלל הפעילות הארצית ובכללה מחנה הקיץ חווי"ה .
* ניהול תקציב תנועת הנוער, לרבות תמיכות לקהילות.
* קידום שותפויות וקשרים מול כלל השותפים כולל הגורמים הרלוונטיים בקהילות, מנהלים/ות, רכזי/ות ורבני/רבות קהילות התנועה בכל הנוגע לפעילות החינוך הבלתי פורמאלי. פיתוח הקשרים בין הקהילות לפעילות תנועת הנוער .
* שותפות בצוותי עבודה במרכז הנוער העובד והלומד.
* גיבוש ויישום תכנית להרחבת תנועת הנוער והעמקת פעילותה בחברה הישראלית.
* עבודה עם מתנדבים הן בוועדת הנוער הארצית ובקהילות.
* קידום קשרים בינלאומיים, כולל קשר עם תנועות הנוער העולמיות – נצ"ר וניפטי.

**כפיפות ניהולית:** סמנכ"לית פעילות קהילתית חינוכית

**דרישות התפקיד:**

* תואר ראשון ומעלה בתחום אקדמי רלוונטי. עדיפות לבעלי/ות תואר שני.
* הכרות והזדהות עם ערכי התנועה הרפורמית ומרחב ההתחדשות היהודית הפלורליסטית ותכניו.
* ניסיון מקצועי מוכח ומובהק של 5 שנים לפחות בתפקידי שטח ומטה בתנועת נוער ו/או במסגרות חינוך בלתי פורמאלי דומות.
* ניסיון מוכח בפיתוח וניהול כח אדם.
* ניסיון בניהול תקציבים.
* יצירתיות, ראש גדול ויחסי אנוש מצוינים.
* עדיפות לבעלי/ות הכרות ופעילות במסגרות התנועה הרפורמית.
* יכולת תקשורת באנגלית לטובת המשימה הבין לאומית.

**תנאי המשרה:**

* משרה מלאה המוגדרת כמשרת ניהול בכירה.
* רכב צמוד.
* מקום העבודה: משרדי התנועה הרפורמית בירושלים, משרדי הנוע"ל בתל אביב ובקהילות ומוסדות התנועה ברחבי הארץ.
* נכונות לעבודה מחוץ למשרד בכל רחבי הארץ.
* גמישות בשעות העבודה.
* תחילת העסקה : אוקטובר 2024

התנועה הרפורמית דוגלת בערכים של שוויון לכל. קבלה לעבודה לא תושפע מאפליה מסוג כלשהו.

רק פניות מתאימות תענינה.

**קורות חיים יש לשלוח לרבה יעל כץ** **yaelk@reform.org.il** **עד לתאריך 5/10/2024**